**tu,trecător**

*Lucian Tatar*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu ,trecător...

Pe calea ta ,îngeri te cheamă,

străpunzi ecouri dintre calde vise

ai părăsit a lumii trădătoare vamă

plutești pe tainicile abise.

Viață desprinsă dintr-un mit

călătorești spre altă dimensiune

flori din amiază ai privit

și ai plecat zâmbind în altă lume.

Tu trecător ,în trecere prin vreme

asculți al lumii plâns în asfințit,

dușmanul tău e timpul care geme

pe raza care în seară s-a topit.

Duci cu tine viața fără nimburi

flori din paradis pierdut

frunze ce se schimbă fără schimburi

aduc lumină falsă de împrumut.

Călătorești în timpul fără timp

pasul tău e-o dulce amintire din trecut

pe o faleză falsă de anotimp

iubim parcă mai mult ce am pierdut.

Sub glas de nemurire ,dulce simfonie

viori din alte lumi se-ntorc acum

sub teii amorțiți de liniștea pustie

frunza pierdută ...vântul de pe drum.

Tu ce ești azi ,tu ce ești mâine?...

Asfințit din asfințit trădează zarea

pământu-ntreg împarte aceeași pâine

și-un Dumnezeu care despică marea.

Cine va trece în lumea ta împărate?...

de mii de ani ne căutăm destinul

batem la porți și toate-s ferecate

ne-alegem doar cu visul și cu chinul?...

N-aș vrea să-ntreb dar anii zboară

aștepți un semn ,dar semnul e departe

Tu, trecător prin visele de seară

aștepți metafore din altă carte!

Lucian Tătar-Poezie

02 nov 2016 -22:11-0076

Olhao